Michelle Trachtenberg

Michelle Christine Trachtenberg (11. lokakuuta 1985 New York, New York – 26. helmikuuta 2025, New York, New York) oli yhdysvaltalainen näyttelijä, joka tunnettiin muun muassa rooleistaan televisiosarjoissa Buffy, vampyyrintappaja ja Gossip Girl sekä elokuvassa EuroTrip.

 Varhaisvaiheet 
Michelle Trachtenberg syntyi New Yorkissa saksalaiselle isälle ja ukrainalaiselle äidille. Hänen vanhempansa ovat ortodoksijuutalaisia maahanmuuttajia, ja hänellä on isosisko Irene.

Trachtenberg varttui Brooklynissä ja kävi taide- ja tiedepainotteista Bay Academya. Perhe muutti myöhemmin Los Angelesiin, jossa Trachtenberg valmistui Notre Dame High Schoolista. Hän kertoi myöhemmin olleensa koulukiusattu.

Trachtenbergin ura alkoi jo kolmevuotiaana, kun hän esiintyi pesuainemainoksessa. Mainosrooleja hänelle kertyi lopulta yli sata.

 Ura 
 Lapsitähti 
Trachtenberg aloitti näyttelemisen jo lapsena ja sai ensimmäisen ison roolinsa kymmenvuotiaana Nickelodeonin sarjasta The Adventures of Pete & Pete. Hänen ensielokuvansa oli Salapoliisi Harriet vuodelta 1996, jossa hän näytteli nimiroolin. Elokuva toi hänelle Young Artist -palkinnon.

Vuonna 1997 Trachtenberg näytteli lyhytikäisessä televisiosarjassa Meego, joka oli hänen siirtymänsä teinirooleihin. Hän sai osastaan toisen Young Artist -palkintonsa.

 Teinikomediat ja ikoniset roolit 

Trachtenberg sai seuraavan merkittävän roolinsa vuonna 2000 ikonisesta televisiosarjasta Buffy, vampyyrintappaja. Hän liittyi sarjan näyttelijäkaartiin viidennellä kaudella Buffyn pikkusiskona, Dawn Summersina. Roolityö kulttisarjassa teki Trachtenbergistä tunnetun ulkomaita myöten. Sarja on nähty kulttuurisesti arvokkaana osana televisiohistoriaa. Vuosina 2001–2003 Trachtenberg juonsi lasten peliohjelmaa Truth or Scare.

Trachtenberg palasi valkokankaille teinikomediassa EuroTrip (2004). Hänellä oli pääroolit myös indie-draamassa Mysterious Skin (2004) sekä Disney-elokuvassa Jääprinsessa (2005). Vuoden 2009 komediassa 17 Again Trachtenberg oli yksi pääosanäyttelijöistä Zac Efronin ja Matthew Perryn rinnalla.

Yksi Trachtenbergin ikonisimpina pidetyistä rooleista on Georgina Sparks televisiosarjassa Gossip Girl, jossa hän näytteli 2008–2012. Hänen roolityönsä kesti sarjan toisesta kaudesta viimeiseen eli kuudenteen kauteen asti. Trachtenbergin hahmo Georgina on tuulahdus päähenkilö Serena van der Woodsenin synkästä menneisyydestä. Rooliin kuului mustaa huumoria, minkä vuoksi hahmosta tuli katsojien ”suosikkipahis”.

 Myöhempi ura 
Gossip Girlin ohella Trachtenberg teki rooleja vierailijana muissa tv-sarjoissa, kuten Weedsissä. Yhdessä Criminal Mindsin jaksossa vuonna 2013 hän näytteli stalkkeria. Trachtenberg näytteli myös useissa televisioelokuvissa, merkittävimpinä Kennedyn murha (2013) ja Sister Cities (2016).

Myöhemmällä urallaan Trachtenberg siirtyi tuottamaan internet-sarjoja. Hän toimi muun muassa Guidance-sarjan vastaavana tuottajana 2015–2017 ja myös näytteli siinä. Vuonna 2021 Trachtenberg juonsi Tubin true crime -sarjaa Meet, Marry, Murder.

 Aktivismi 
Trachtenberg vaikutti aktiivisesti myös muun muassa naisten oikeuksien sekä alkoholi- ja huumeriippuvuuden hoidon parissa ja tuki parannushankkeita ajavia säätiöitä. Vuonna 2005 hän oli riippuvuudesta kärsivien nuorten puolestapuhujana presidentti Bill Clintonin kampanjassa.

 Yksityiselämä 
Trachtenberg ei kommentoinut yksityiselämäänsä julkisesti. Hän oli seurustellut agentti Jay Cohenin kanssa viiden vuoden ajan ennen kuolemaansa.

Vuonna 2024 Trachtenbergin sosiaalisen median julkaisut saivat seuraajilta huolestuneita kommentteja, joiden mukaan hän näytti riutuneelta ja hänen ihonsa keltaiselta. Trachtenberg kiisti käyneensä kauneusoperaatioissa ja vakuutteli olevansa ”onnellinen ja terve”. Lähteen mukaan hän oli kuitenkin tunnustanut ystävilleen kamppailevansa terveyshuolien kanssa.

Trachtenbergin äiti löysi hänet kuolleena asunnostaan New Yorkissa 26. helmikuuta 2025. Hänen perheensä kieltäytyi ruumiinavauksesta. Trachtenberg oli kärsinyt terveysongelmista ja viimeisen vuotensa aikana hän oli muun muassa käynyt maksansiirrossa. Laboratoriotestitulosten perusteella kuolinsyyksi määriteltiin diabeteksen aiheuttamat komplikaatiot.

 Filmografia 
pienois|upright|Michelle Trachtenberg vuonna 1995, The Adventures of Pete & Pete -sarjan tekemisen aikaan.
pienois|upright|Michelle Trachtenberg (oikealla) Buffy, vampyyrintappaja -näyttelijöiden kanssa.
Elokuvat Vuosi Suomenkielinen nimi Alkuperäinen nimi Rooli Huomioita 1996  Salapoliisi Harriet  Harriet the Spy  Harriet M. Welsch   1998  Riku Rikkaan joulutoivomus  Richie Rich’s Christmas Wish  Gloria Glad  suoraan videolle 1999  Etsivä Gadget  Inspector Gadget  Penny Brown   2000 Can’t Be Heaven  Julie  2004 EuroTrip  Jenny   2005 Mysterious Skin  Wendy Peterson   Jääprinsessa  Ice Princess  Casey Carlyle   2006 Beautiful Ohio  Sandra  Black Christmas  Melissa Kitt   2008 Dragonlance: Dragons of Autumn Twilight  Tika Waylan  äänirooli 2009  Against the Current  Suzanne 17 Again  Margaret ”Maggie” O’Donnell  2010  Pari kyttää  Cop Out  Ava Monroe  2011 Take Me Home Tonight  Ashley  2013 Sexy Evil Genius  Miranda Prague  suoraan videolle 2014 The Scribbler  Alice / Veronica 
Televisioelokuvat Vuosi Suomenkielinen nimi Alkuperäinen nimi Rooli 1996 Christmas in My Hometown  Noelle Murphy 2000 A Father’s Choice  Kelly McClain 2005  Kohtalokas hyppy  A Dive from Clausen’s Pier  Carrie Beal 2008 The Circuit  Kylie Shines 2013  Kennedyn murha  Killing Kennedy  Marina Oswald 2015 The Christmas Gift  Megan Phillips 2016 Sister Cities  Dallas Baxter

Televisiosarjat Vuosi Suomenkielinen nimi Alkuperäinen nimi Rooli Jakso(t) 1991  Kova laki  Law & Order  Dinah Driscoll  ”God Bless the Child” 1993–1996 All My Children  Lily Benton Montgomery  3 jaksoa 1993 Clarissa Explains It All  Elsie Soaperstein  ”Babysitting” 1994–1996 The Adventures of Pete & Pete  Nona Mecklenberg  21 jaksoa 1996 Dave’s World  Angela  ”Solitaire”Space Cases  jekuttaja #1  ”All You Can Eaty” 1997 Meego  Maggie Parker  13 jaksoa 1998 Guys Like Us  Katie  ”Maestro’s First Crush” 2000–2003  Buffy, vampyyrintappaja  Buffy the Vampire Slayer  Dawn Summers  66 jaksoa 2004  Mullan alla  Six Feet Under  Celeste  4 jaksoa 2006  House  House M.D.  Melinda Bardach  ”Safe” Kova laki: Rikollinen mieli  Law & Order: Criminal Intent  Lisa Willow Tyler  ”Weeping Willow” 2006–2018 Robot Chicken  useita äänirooleja  6 jaksoa 2008–2012 Gossip Girl  Georgina Sparks  28 jaksoa 2009–2010  Mercyn sairaala  Mercy  Chloe Payne  22 jaksoa 2009 The Super Hero Squad Show  Valkyyria (ääni)  2 jaksoa 2011  Lemmenkipeät  Love Bites  Jodie  3 jaksoaWeeds  Emma Karlin  5 jaksoa 2013  Criminal Minds – FBI-tutkijat  Criminal Minds  Diane Turner  ”Zugzwang”NCIS: Los Angeles  Lily Lockhart  ”Merry Evation” 2015 Sleepy Hollow  Abigail Adams  ”Pittura Infamante”, ”Kali Yuga”SuperMansion  Blood Moon (ääni)  ”A Midsummer Night’s Ream” 2022–2023 Gossip Girl  Georgina Sparks  2 jaksoa 2023  Salapoliisi Harriet || Harriet the Spy''  tri. Wagner (ääni)  ”I Am the Onion”

Web-sarjat Vuosi Suomenkielinen nimi Alkuperäinen nimi Rooli Jaksot 2015  Guidance  Anna  6 jaksoa 2018  Human Kind Of  Judy (ääni)  21 jaksoa

 Lähteet 

 Aiheesta muualla

Luokka:Yhdysvaltalaiset televisionäyttelijät
Luokka:Yhdysvaltalaiset elokuvanäyttelijät
Luokka:Vuonna 1985 syntyneet
Luokka:Vuonna 2025 kuolleet